|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIO NAMO NERIES KRANTINĖJE 7 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2018 m. rugsėjo 20 d. Nr. A-3148 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 ir 4.85 straipsniais, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19, 20 ir 21 punktais, atsižvelgdamas į Kauno miesto savivaldybės administracijos direktoriaus 2014 m. birželio 19 d. įsakymą Nr. A-1730 „Dėl UAB Kauno komunalinio ir butų ūkio įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2018 m. gegužės 28 d. įsakymą Nr. A-1833 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų Neries krantinėje 7 balsavimo raštu balsų skaičiavimo komisijos 2018 m. rugpjūčio 28 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2018 m. rugsėjo 13 d. posėdžio protokolą Nr. 53-4-432:

1. S k i r i u penkeriems metams UAB Kauno butų ūkį (buveinė Chemijos g. 18, 51339 Kaunas, įmonės kodas 132532496, duomenys kaupiami ir saugomi Juridinių asmenų registre,   
PVM mokėtojo kodas LT325324917) daugiabučio namo Neries krantinėje 7 (namo naudingasis plotas – 2917,62 kv. m, gyvenamosios paskirties patalpų skaičius – 60) bendrojo naudojimo objektų administratore (toliau – administratorius).

2. N u s t a t a u, kad:

2.1. daugiabučio namo Neries krantinėje 7 bendrojo naudojimo objektų administravimo tarifas – 0,0232 Eur už 1 kv. m (su PVM);

2.2. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |